Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 570

2. A szakmai vizsga részei A kiadványszerkesztõ vizsga írásbeli, szóbeli és gyakorlati vizsgarészbõl áll. Az írásbeli és szóbeli vizsgán a III. pontban meghatározott követelmények szerinti ismeretanyagot kell számon kérni. Írásbeli vizsga: Az írásbeli vizsgarészen a szakképesítésért felelõs miniszter által kiadott írásbeli tétel(ek) alapján az ismeretkör egészét átfogó, a szakképesítés szakmai követelményeinek megfelelõ összetett feladatot kell megoldani. Az írásbeli vizsga idõtartama: 180 perc. Szóbeli vizsga: A szóbeli vizsga kérdéseit központi tételsor tartalmazza. A szóbeli vizsga témakörei — számítástechnika, — szakmai ismeretek. A szóbeli vizsga idõtartama: 20 perc. Gyakorlati vizsga: A gyakorlati vizsgarész vizsgafeladatát 3 változatban a szakmai vizsgát szervezõ intézmény dolgozza ki. Az intézmény vezetõje javaslataikat legalább tizenöt nappal a kitûzött vizsgaidõpont elõtt a vizsgabizottság elnökének jóváhagyásra megküldi. A vizsgabizottság elnöke azt vizsgálja, hogy a javasolt vizsgafeladatok tartalmilag és formailag megfelelnek-e a követelményeknek. A vizsgaelnök által javasolt változtatásokat végre kell hajtani. A feladat 3 flekknyi szöveg kiszedése (az értékelés a teljesítés idejének és a hibaezrelék mértékének függvényében történik), egy illusztrációs újság- vagy könyvoldal tördelése minta alapján, szabadon választott kiadványszerkesztõ programmal, valamint egy hirdetés megszerkesztése. A gyakorlati vizsga idõtartama: 240 perc.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes